


4



LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS
DĖL LIETUVOS RESPUBLIKOS SVEIKATOS APSAUGOS MINISTRO 2000 M. 
SPALIO 6 D. ĮSAKYMO NR. 529 „DĖL KOMPENSUOJAMŲJŲ MEDICINOS PAGALBOS PRIEMONIŲ SĄRAŠO (C SĄRAŠO) PATVIRTINIMO“ PAKEITIMO 

2018 m. spalio 8 d. Nr. V-1119
Vilnius


P a k e i č i u Kompensuojamųjų medicinos pagalbos priemonių sąrašą (C sąrašą), patvirtintą Lietuvos Respublikos sveikatos apsaugos ministro 2000 m. spalio 6 d. įsakymu Nr. 529 „Dėl Kompensuojamųjų medicinos pagalbos priemonių sąrašo (C sąrašo) patvirtinimo“:
. Pakeičiu 5 punktą ir jį išdėstau taip:
„5. Tvarsčiai	5.1. Iki 5 mm gylio, gydytoms, tačiau ilgiau negu 30 dienų negyjančioms: trofinėms opoms, opoms po spindulinio gydymo (dėl piktybinio naviko) ir praguloms (TLK-10-AM kodai – L89, L97, I83.0, L98, I83.2, I89, L59.9) (toliau – žaizda) gydyti per mėnesį išrašoma 10 vienetų hidrokoloidinių, silikono ar kitos sudėties (poliuretano putų, popilpropileno, alginato, politetrafluoretileno (PTFE), viskozės, celiuliozės ar šių medžiagų kombinacijų) tvarsčių (toliau – gydomieji tvarsčiai) kiekvienai žaizdai.	5.2. Vaikų nudegimams gydyti (TLK-10-AM kodai – T20–T25, T29–T30) nuo diagnozės nustatymo dienos per gydymo kursą išrašant iki 10 vienetų gydomųjų tvarsčių kiekvienai žaizdai.	5.3. Pūslinės epidermolizės žaizdoms gydyti (TLK-10-AM kodai Q81.0–Q81.9) nuo diagnozės nustatymo dienos, per mėnesį išrašant iki 10 vienetų gydomųjų tvarsčių kiekvienai žaizdai.	5.4. Asmenims, kuriems negali būti skiriami gydomieji tvarsčiai, per mėnesį išrašoma ne daugiau kaip 3 kg alignino ir 5 m marlės arba ne daugiau kaip 20 marlės tvarsčių ir ne daugiau kaip po 5 pleistrų ritinėlius kiekvienai žaizdai.	5.5. Išrašant gydomuosius tvarsčius, medicinos dokumentuose turi būti pažymimas atviros žaizdos dydis milimetrais (ilgis, plotis, gylis) ir bendras pažeistų audinių dydis (ilgis, plotis), žaizdos gijimo būklė (išsiskiria audinių skystis (eksudacija), granuliacija, epitelizacija) ir komplikacijos. Išrašomų gydomųjų tvarsčių dydis turi būti proporcingas žaizdos dydžiui ir kraštuose užimti ne daugiau kaip 30 mm nepažeistų audinių.	5.6. Vienu kartu gydomųjų tvarsčių gali būti išrašoma ne ilgesniam kaip 1 mėnesio gydymo kursui.	5.7. Gydomieji tvarsčiai skiriami pagal asmens sveikatos priežiūros įstaigoje patvirtintą žaizdų diagnostikos, gydymo ir priežiūros protokolą, parengtą remiantis produkto gamintojo pateiktu tvarsčio naudojimo aprašymu.“


. Pakeičiu 13 punktą ir jį išdėstau taip:
„13. Sauskelnės, įklotai, vienkartinės paklodės	13.1. Nelaikantiems šlapimo (kai nustatytos šios ligos ir būklės, kurių kodai pagal TLK-10-AM R32, N31 (esant šlapimo nelaikymui), N39.3, N39.4) per mėnesį išrašoma:	13.1.1. vaikams, kuriems iki 2005 m. liepos 1 d. nustatyta visiška negalia ir tokio sprendimo galiojimas nėra pasibaigęs, arba vaikams, kuriems po 2005 m. liepos 1 d. nustatytas sunkaus neįgalumo lygis, – 60 vienetų sauskelnių arba 60 vienetų įklotų, arba 60 vienetų vienkartinių paklodžių, arba 30 vienetų sauskelnių ir 30 vienetų įklotų, arba 30 vienetų sauskelnių ir 30 vienkartinių paklodžių, arba 30 vienetų įklotų ir 30 vienkartinių paklodžių; 	13.1.2. asmenims, esant sunkiam šlapimo nelaikymo laipsniui, – 45 vienetai sauskelnių, arba 15 vienetų sauskelnių kartu su 60 įklotų ir 30 vienkartinių paklodžių, arba 30 vienetų sauskelnių kartu su 30 vienetų įklotų ir 15 vienetų vienkartinių paklodžių, jei neskiriama pagal 13.1.1 papunktį; 	13.1.3. asmenims, esant vidutiniam šlapimo nelaikymo laipsniui – 60 vienetų įklotų dėl šlapimo nelaikymo, jei neskiriama pagal 13.1.1 papunktį;	13.2. nelaikantiems išmatų (TLK-10-AM kodas R15) per mėnesį išrašoma – 45 vienetai sauskelnių, arba 15 vienetų sauskelnių kartu su 60 įklotų ir 30 vienkartinių paklodžių, arba 30 vienetų sauskelnių kartu su 30 vienetų įklotų ir 15 vienetų vienkartinių paklodžių.“


. Pakeičiu 22 punktą ir jį išdėstau taip:
„22. Stomos odos priežiūros priemonė –hidrokoloidinė pasta	Pacientams, esant dirbtinei išangei, kolostomai, enterostomai, urostomai, žarnų fistulei ir stomai. Išrašoma ne daugiau kaip 1 pakuotė (iki 60 g) pastos per mėnesį.“


. Pakeičiu 23 punktą ir jį išdėstau taip:
„23. Stomos odos priežiūros priemonė –hidrokoloidinės masės žiedas	Pacientams, esant dirbtinei išangei, kolostomai, enterostomai, urostomai, žarnų fistulei ir stomai. Išrašoma ne daugiau kaip 10 žiedų per mėnesį.“


. Papildau 26 punktu:
„26. Stomos odos priežiūros priemonė –valomosios putos	Pacientams, esant dirbtinei išangei, kolostomai, enterostomai, urostomai, žarnų fistulei ir stomai. Išrašoma ne daugiau kaip 1 pakuotė (iki 250 ml) per 2 mėnesius.“


. Papildau 27 punktu:
„27. Stomos odos priežiūros priemonė –medicininių klijų valiklis	Pacientams, esant dirbtinei išangei, kolostomai, enterostomai, urostomai, žarnų fistulei ir stomai. Išrašoma ne daugiau kaip 1 pakuotė (iki 50 ml) per mėnesį.“


. Papildau 28 punktu:
„28. Stomos odos priežiūros priemonė –valomosios servetėlės	Pacientams, esant dirbtinei išangei, kolostomai, enterostomai, urostomai, žarnų fistulei ir stomai. Išrašoma ne daugiau kaip 1 pakuotė (iki 100 vienetų) per 3 mėnesius.“


. Papildau 29 punktu:
„29. Stomos odos priežiūros priemonė –kvapus neutralizuojantys lašai	Pacientams, esant dirbtinei išangei, kolostomai, enterostomai, urostomai, žarnų fistulei ir stomai. Išrašoma ne daugiau kaip 1 pakuotė (iki 30 ml) per 1 mėnesį.“


. Papildau 30 punktu:
„30. Stomos odos priežiūros priemonė –kvapus neutralizuojantis purškalas	Pacientams, esant dirbtinei išangei, kolostomai, enterostomai, urostomai, žarnų fistulei ir stomai. Išrašoma ne daugiau kaip 1 pakuotė (iki 200 ml) per 3 mėnesius.“


. Papildau 31 punktu:
„31. Stomos odos priežiūros priemonė –apsauginės servetėlės	Pacientams, esant dirbtinei išangei, kolostomai, enterostomai, urostomai, žarnų fistulei ir stomai. Išrašoma ne daugiau kaip 1 pakuotė (iki 100 vienetų) per 3 mėnesius.“


. Papildau 32 punktu:
„32. Stomos odos priežiūros priemonė –apsauginiai milteliai	Pacientams, esant dirbtinei išangei, kolostomai, enterostomai, urostomai, žarnų fistulei ir stomai. Išrašoma ne daugiau kaip 1 pakuotė (iki 25 g) per 2 mėnesius.“


. Papildau 33 punktu:
„33. Stomos odos priežiūros priemonė –apsauginis odos purškalas	Pacientams, esant dirbtinei išangei, kolostomai, enterostomai, urostomai, žarnų fistulei ir stomai. Išrašoma ne daugiau kaip 1 pakuotė (iki 50 ml) per 1 mėnesį.“


. Papildau 34 punktu:
„34. Stomos turinį surišanti priemonė (granulės)	Pacientams, esant dirbtinei išangei, kolostomai, enterostomai, žarnų fistulei ir stomai. Išrašoma ne daugiau kaip 1 pakuotė (iki 100 vienetų) per 3 mėnesius.“




Sveikatos apsaugos ministras     	 						Aurelijus Veryga

